**Enrique Simonet Lombardo**, nado en Valencia o 12 de febreiro de 1866 e finado en Madrid o 20 de abril de 1927, foi un pintor español.

Traxectoria
-----------

Autorretrato de 1885.
Ao parecer a súa vocación primeira ou da infancia foi eclesiástica, pero abandonouna para dedicarse á pintura. Malia ser valenciano de nacemento e de que estudou na Escola de Belas Artes de San Carlos da súa cidade natal, vinculouse ao círculo malagueño tanto pola súa pronta chegada, como pola súa orixe familiar, a súa formación artística e/ou a súa actividade profesional na cidade de Málaga. E tamén estudou no taller do valenciano Bernardo Ferrándiz en Málaga, formando parte da chamada escola malagueña de pintura.

### Marcha a Roma e outras viaxes

Decapitación de San Paulo. 1887.
*Anatomía do corazón*, óleo sobre lienzo. 177 x 291 cm 1890 (Museo de Bellas Artes de Málaga).
*Flevit super illam (Lloró por ella)*. Óleo sobre lenzo. 296 x 550 cm 1892 (Museo de Bellas Artes de Málaga).
En 1887, marchou a Roma como pensionado, onde realizou *A decapitación de San Paulo*, hoxe na Catedral de Málaga, aproveitando a súa estancia para á súa vez viaxar por toda Italia. Visitou París varias veces e en 1890 fixo un percorrido polo Mediterráneo.

Tamén en Roma realizou, en 1890, a súa obra máis famosa: *Anatomía do corazón*, tamén coñecida como *¡E tiña corazón!* ou *A autopsia*. Viaxou a Terra Santa, onde se documentou para a súa monumental *Flevit super illam*; obra pola que recibiu numerosas medallas, entre elas foi primeira medalla na Exposición Internacional de Madrid de 1892, en Chicago en 1893, en Barcelona en 1896 e en París en 1900.

En 1893 e 1894 viaxou a Marrocos como correspondente de guerra de La Ilustración Española y Americana e en 1901 obtivo a cátedra de Estudos de Formas da Natureza e a Arte da Escola de Belas Artes de Barcelona, onde residiu a partir de entón, aínda que pasaba os veráns en Vigo.

### Últimos anos

En 1911 pasou a formar parte da Escola de Belas Artes de San Fernando de Madrid e entre 1921 e 1922 foi director da Residencia de El Paular para paisaxistas. Xa que tamén se dedicou á pintura decorativa e de paisaxes, entre a que destacan os catro grandes lenzos sobre as *Alegorías do Dereito*, no Palacio de Xustiza de Barcelona e as oito *Alegorías das Provincias* no Palacio de Xustiza de Madrid.

Morreu o 20 de abril de 1927 sendo catedrático da Escola Especial de Pintura, Escultura e Gravado de Madrid.

Notas
-----

1. ↑  Ficha da obra no Portal de Museos de Andalucía Arquivado 21 de febreiro de 2015 en Wayback Machine..
2. ↑  "Esta es la historia del cuadro que todos querían mostrarle al Rey en el Museo de Málaga". *diario Sur* (en castelán). Consultado o 1 de xullo do 2020.

Véxase tamén
------------

### Ligazóns externas

* Biografía
* Vida y obra de Enrique Simonet Lombardo

|  |  |
| --- | --- |
|  | Wikimedia Commons ten máis contidos multimedia na categoría:  ***Enrique Simonet Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q94851
* WorldCat
* VIAF: 95921638
* BNE: XX1558106
* CANTIC: a10647053
* DBE: enrique-simonet-lombardo
* Europeana: ID
* GEC: 0062823
* GND: 1042354421
* ISNI: 0000 0001 1690 5590
* LCCN: no2017134247
* MdP: ID
* RKD: 246003
* ULAN: 500038059

 |